**Beszámoló – Fizika szakterületi koordinátor
Ferdinandy Bence**

**2010. november 30 – 2011. március 8.**

**Bevezető**

Tisztelt Küldöttgyűlés! Meglátván a bölcsességet Ferenczi Attila Maxim javaslatában, én is áttérek eme beszámoló formátumra.

Az előző küldöttgyűlés óta eltelt időszak jelentős részét a vizsgaidőszak tette ki, ezért azon kívül, hogy delegáltságaimnak eleget tettem, viszonylag korlátozott mennyiségű dolog történt.

**Időrendi bontás**

**december 5. –** Felmérés arról, hogy a gólyák döntésében, hogy az ELTE-re jönnek, fontos volt-e a nyílt nap.

**december 6.** – Választmány

**december 15.** – Kari Tanács

**január 14.** – Intézeti Tanács

**január 18.** - Választmány

**január 19.** – Kari Tanács

**január 27.** - Választmány

**január 28.** – Nyílt nap

**február 11.** – Intézeti Tanács

**február 14.** – Választmány

**február 15.** – megbeszélés az IAESTE ELTE Junior Helyi Bizottságával

**február 16.** – Kari Tanács

**február 17.** – megbeszélés Dukán András Ferenccel a tavaszi választásokról

**február 21.** – Választmány

**február 28.** – Választmány

**március 1.** – Szakterületi csoport ülés

**március 4.** – Tisztségviselői hétvége

**március 7.** – Választmány

**Beszámoló:**

**Mafihe EHB:** A Magyar Fizikushallgatók Egyesületének ELTE Helyi Bizottságai legnagyobb megelégedésemre működik, így a szakterületi programok palettája folyamatosan növekszik. Aminek pedig kifejezetten örülök, hogy ezek nem újabb bulik, hanem mindenféle egyéb remek program.

**Tanárszak:** Az elmúlt félévben nagyon sok probléma merült fel a tanári mesterszaknak különböző fizika moduljaival. Az akkut problémákat, én úgy értékelem, sikerült megfelelő módon rendezni. A hosszabbtávú problémák rendezése jelenleg is folyamatban van és várhatóan hamarosan megoldódnak, így a következő félévnek már gond nélkül tudunk nekifutni.

**Nyílt nap felmérés:** Viszonylag sok gólya töltötte ki az online kérdőívet, így alkalmas volt arra, hogy bizonyos következtetéseket vonjunk le. Sajnos az eredmény elég lehangoló volt. Lényegében az derült ki, hogy az elsőéves fizika BSc-ek jelentős része nem hallott időben a nyílt napról, vagy nem érdekelte, vagy ha elment, akkor leginkább sehogy nem befolyásolta a döntésüket, de gyakran akár negatívan is. Szorgalmaztam, hogy egy hasonló felmérést végezzünk el a többi szakon is, de ez nem történt meg.

**Választások:** Dukán András Ferenccel folytattam egy megbeszélést, hogy az előző évnél sikeresebb választásokat tarthassunk az idén. Lényegében megalkottunk egy javaslatot a leendő választási bizottságnak és elindítottunk egy választási bizottság verbuváló kampányt.

**Mentorok:** Szerencsére majdnem kétszer annyi mentorjelöltünk van, mint ahány mentorra szükségünk van. Mivel így viszonylag jó lehetőségeink vannak a szűrésre, ezért idén tanulmányi cenzust is fogunk bevezetni.

**ICPS:** Bár a Hallgatói Önkormányzatot közvetlenül nem érinti, azért tartom fontosnak az említését, mert a fizika szakterület képviselőinek fele, a szakterület legtöbb aktív tagja ennek a megszervezésével foglalatoskodik és nem mellesleg az egyetemen lesz. A szervezés jól halad, bár haladhatna jobban is. Akit érdekelnek a részletek, meg hogy egyáltalán mi ez (egyébként egy nemzetközi konferencia, amire roppant büszkék vagyunk☺), az itt nézhet utána: [icps2011.mafihe.hu](http://icps2011.mafihe.hu).

Amennyiben valakiben valamilyen kérdés merülne fel, az ne habozzon megkeresni emailben vagy telefonon!

Köszönöm, hogy olvastátok a beszámolómat!

Rigó InterCity

Szolnok és Püspökladány között

2011. március 5.